Na temelju članka 32. Statuta Općine Donji Kraljevec („Službeni glasnik Međimurske županije“, br. 6/13, 10/13, 2/18, 5/20), Općinsko vijeće Općine Donji Kraljevec na 32. sjednici održanoj 26.03.2021. godine donijelo je:

**ODLUKU**

**o suglasnosti za provedbu ulaganja u projekt „Rekonstrukcija Društvenog doma u Hodošanu“**

**Članak 1.**

Ovom Odlukom o suglasnosti za provedbu ulaganja (u daljnjem tekstu: Odluka) daje se suglasnost načelniku Općine Donji Kraljevec za provedbu ulaganja na području Općine Donji Kraljevec za projekt „Rekonstrukcija Društvenog doma u Hodošanu“.

**Članak 2.**

Ova suglasnost daje se u svrhu prijave ulaganja iz članka 1. ove Odluke na natječaj Programa ruralnog razvoja Republike Hrvatske za razdoblje 2014. – 2020., unutar mjere 2P1-M1 Razvoj i modernizacija društvene infrastrukture“ LRS LAG-a MURA-DRAVA, referentni broj natječaja: 6/21-2.1.1.

U svrhu prijave ulaganja na natječaj naveden u stavku 1. ovog članka, ovom Odlukom ujedno se daje suglasnost Općini Donji Kraljevec za prijavu na Natječaj.

**Članak 3.**

Suglasnost se daje na temelju dokumenta „Opis projekta“ koji je prilog ove Odluke i čini njezin sastavni dio.

**Članak 4.**

 Ovom Odlukom stavlja se izvan snage Odluka o suglasnosti za provedbu ulaganja u projekt „Instalacija plina i centralnog grijanja u društvenom domu u Hodošanu“ (KLASA:021-05/21-01/5, URBROJ:2109-06-21-01, od dana 26.02.2021.)

Ova Odluka stupa na snagu dan nakon objave u „Službenom glasniku Međimurske županije“.

**OPĆINSKO VIJEĆE OPĆINE DONJI KRALJEVEC**

**Predsjednik:**

Zoran Strahija

KLASA:021-05/21-01/5

URBROJ:2109-06-21-02

Donji Kraljevec, dana 26.03.2021.